
Grozījumi Ministru kabineta 2013. gada 30. aprīļa noteikumos Nr. 240 "Vispārīgie teritorijas plānošanas, izmantošanas un apbūves noteikumi"
Izdoti saskaņā ar Teritorijas attīstības plānošanas likuma 7. panta pirmās daļas 6. un 7. punktu
· Izdarīt Ministru kabineta 2013. gada 30. aprīļa noteikumos Nr. 240 "Vispārīgie teritorijas plānošanas, izmantošanas un apbūves noteikumi" (Latvijas Vēstnesis, 2013, 96. nr.; 2019, 203. nr.; 2020, 200. nr.; 2024, 223. nr.; 2026, 20. nr.) šādus grozījumus:
· 1. Papildināt ar 5.6. apakšpunktu šādā redakcijā:
· "5.6. patvertņu izbūve."
· 2. Izteikt 113. punktu šādā redakcijā:
· "113. Apbūves parametri nav attiecināmi uz:
· 113.1. zemes vienībām, kas paredzētas tikai inženiertehniskās apgādes tīklu un to objektu izbūvei, kā arī transporta infrastruktūras objektu, piemēram, autoceļu, dzelzceļu, satiksmes pārvadu vai tiltu, izbūvei;
· 113.2. esošu patvertni vai patvertnes būvniecību, ja plānotā patvertne teritorijas plānojumā, lokālplānojumā vai detālplānojumā noteiktos apbūves parametrus pārsniedz ne vairāk kā par 20 procentiem un nepārsniedz apbūves augstumu."
· 3. Papildināt ar 133.6. apakšpunktu šādā redakcijā:
· "133.6. patvertnēm, izņemot gadījumu, ja blakus esošā zemes vienība ir dzīvojamās vai publiskās apbūves teritorija."

